เจอเสือกลางดึก เผ่นหนีวิ่งป่าราบ
จนท.อุทยานฯ ขนย้ายเพิ่ม33 นกเงือกอีก6 วัดหลวงตาบัว,กรมอุทยานฯสนธิกำลังตำรวจ ทหาร กว่า 400 นาย เดินหน้าขนย้ายเสือโคร่ง ของกลางวัดป่าหลวงตามหาบัว ญาณสัมปันโน รวม 2 วัน ขนย้ายได้แล้ว 40 ตัว จากทั้งหมด 137 ตัว แถมยึดนกเงือกอีก 6 ตัว ดำเนินคดี คาดใช้เวลาขนเสือประมาณ 7 วัน ประสานตำรวจท่องเที่ยวทำความเข้าใจนักท่องเที่ยวต่างชาติ ระทึก เสือประจันหน้า ผอ.สปฟ. กลางดึกพากันวิ่งป่าราบ ขณะเดินสำรวจความเรียบร้อย โชคดีเสือเชื่องรอดตายหวุดหวิด,จากกรณีนายอดิศร นุชดำรงค์ รองอธิบดีกรมอุทยานแห่งชาติ สัตว์ป่า และพันธุ์พืช นำทีมเจ้าหน้าที่อุทยานฯ ทหาร และตำรวจ ขนย้ายเสือโคร่งภายในวัดป่าหลวงตามหาบัว ญาณสัมปันโน หมู่ 5 ต.สิงห์ อ.ไทรโยค จ.กาญจนบุรี จำนวน 137 ตัว เป็นเสือของกลางที่ฝากวัดเลี้ยงชั่วคราว แต่ทางวัดไม่ยอมให้เข้าพร้อมข่มขู่จะดำเนินคดีกับผู้บุกรุก จนเจ้าหน้าที่ต้องไปขออนุมัติหมายค้นจากศาลจังหวัดกาญจนบุรี แต่พบอุปสรรคมีเสือออกมาจากรง สามารถขนย้ายได้เพียง 7 ตัว พร้อมตั้งเต็นท์เป็นกองบัญชาการชั่วคราว เพื่อจับเสือที่เหลือตามที่เสนอข่าวไปแล้วนั้น,ความคืบหน้า เมื่อเวลา 06.00 น. วันที่ 31 พ.ค. นายอดิศร นุชดำรงค์ รองอธิบดีกรมอุทยานฯ นางเตือนใจ นุชดำรงค์ ผอ.สำนักอนุรักษ์สัตว์ป่า นายยรรยง เลขาวิจิตร ผอ.สำนักบริหารพื้นที่อนุรักษ์ที่ 3 (บ้านโป่ง) นายศิริ อัคคะอัคร ผอ.สำนักป้องกันปราบปรามและควบคุมไฟป่า กรมอุทยานฯ (ผอ. สปฟ.) นายสมศักดิ์ ภู่เพ็ชร์ ผอ.ส่วนยุทธการป้องกันและปราบปราม กรมอุทยานฯ นายสุนทร ฉายวัฒนะ ผอ.ส่วนคุ้มครองสัตว์ป่า กรมอุทยานฯ นายชาญวิทย์ กันยา นิติกรชำนาญการพิเศษ กรมอุทยานฯ นายบรรพต มาลีหวล หัวหน้าสถานีเพาะเลี้ยงสัตว์ป่า เขาประทับช้าง อ.จอมบึง จ.ราชบุรี พ.อ.สราวุธ ไชยสิทธิ์ ผบ.ร.29 พ.ต.อ.บัณฑิต ม่วงสุขำ ผกก.สภ.ไทรโยค สัตวแพทย์ประจำกรมอุทยานฯ พร้อมกำลังเจ้าหน้าที่อุทยานฯ ตำรวจ ทหาร และฝ่ายปกครองกว่า 400 คน ยังคงปักหลักอยู่ที่วัดป่าหลวงตา มหาบัว ญาณสัมปันโน เพื่อขนย้ายเสืออย่างต่อเนื่องเป็นวันที่ 2 บรรยากาศการขนย้ายเสือเป็นไปด้วยความยากลำบาก เจ้าหน้าที่ต้องใช้ความระมัดระวัง เนื่องจากยังมีเสืออกมาจากกรง,นายอดิศร นุชดำรงค์ รองอธิบดีกรมอุทยานฯ เปิดเผยว่า ได้เชิญเจ้าหน้าที่ตำรวจท่องเที่ยว จ.กาญจนบุรี ทำความเข้าใจกับนักท่องเที่ยวชาวต่างชาติ ภายหลังมีการสั่งปิดประตูเข้าวัดเพื่อความปลอดภัย วันนี้เจ้าหน้าที่ขนย้ายเสือได้ 33 ตัว รวมกับเมื่อวานนี้ 7 ตัว รวมเสือที่ขนย้าย 2 วัน รวม 40 ตัว สำหรับการขนย้ายเสือทั้งหมดคาดว่าจะใช้เวลาประมาณ 7 วัน นอกจากนี้ เจ้าหน้าที่ยังตรวจพบนกเงือก สัตว์ป่าคุ้มครองอยู่ในกรงหลังวัดอีก 6 ตัว จึงยึดและนำส่ง พงส.สภ.ไทรโยค เพื่อดำเนินการสอบสวนหาผู้กระทำผิดต่อไป,ผู้สื่อข่าวรายงานว่า เกิดเหตุระทึกขึ้นในช่วงเวลาประมาณ 03.00 น. ขณะที่นายศิริ อัคคะอัคร ผอ.สำนักป้องกันปราบปรามและควบคุมไฟป่า กรมอุทยานฯ (ผอ.สปฟ.) เดินสำรวจความเรียบร้อยบริเวณโดยรอบหุบเสือ พร้อมกับคณะภายในวัด ปรากฏว่ามีเสือหลุดออกมาจากหุบเสือมายืนประจันหน้านายศิริ และคณะอย่างจัง ทุกคนถึงกับหน้าซีด ต่างพร้อมใจกันวิ่งหนีอย่างไม่คิดชีวิต ถือว่าโชคดีที่เสือโคร่งตัวดังกล่าวเป็นเสือมีนิสัยเชื่อง ทางวัดนำมาให้บริการแก่นักท่องเที่ยวเป็นประจำทุกวัน,อย่างไรก็ตาม เสือโคร่งไม่ได้วิ่งกลับเข้าไปในหุบแต่เดินหายไปกับความมืด นายศิริรีบแจ้งให้เจ้าหน้าที่ช่วยกันออกค้นหาอย่างระมัดระวัง กระทั่งเวลาประมาณ 04.00 น. พบเสือโคร่งตัวดังกล่าววิ่งไล่ตะปบลูกหมูป่าอยู่ใกล้กับประตูทางเข้า เจ้าหน้าที่ใช้ปืนยิงยาสลบและขนย้ายเข้ากรง ส่งต่อไปยังสถานีเพาะเลี้ยงสัตว์ป่าเขาประทับช้าง อ.จอมบึง จ.ราชบุรี
กรมอุทยานฯสนธิกำลังตำรวจ ทหาร กว่า 400 นาย เดินหน้าขนย้ายเสือโคร่ง ของกลางวัดป่าหลวงตามหาบัว ญาณสัมปันโน รวม 2 วัน ขนย้ายได้แล้ว 40 ตัว จากทั้งหมด 137 ตัว แถมยึดนกเงือกอีก 6 ตัว ดำเนินคดี
ขนย้ายเสือโคร่ง,เสือโคร่ง,วัดป่าหลวงตามหาบัว ญาณสัมปันโน,นกเงือก,อดิศร นุชดำรงค์,กาญจนบุรี,ข่าวภูมิภาค,ข่าว,ไทยรัฐฉบับพิมพ์